(52) Europa

(52) Europa is en Asteroid ut den Hööftgördel, de an’n 4. Februar 1858 vun den düütsch-franzööschen Astronom Hermann Goldschmidt in Paris opdeckt worrn is. Bi en Steernverdecken (Okkultatschoon) in’t Johr 2011 künn de Grött un de Form vun den Asteroid nauer bestimmt warrn. He is unregelmatig formt mit Utmaten vun ruchweg 360 km × 315 km × 240 km. Dormit tellt (52) Europa to de gröttsten Asteroiden in’n Hööftgördel.

De Asteroid driggt den Naam vun Europa, en Prinzess’sche ut de greekschen Mythologie.

 Kiek ok 
 List vun de Asteroiden

Europa